Жаз басталғалы елімізге келген туристер саны артты
DATE: 15:12, 27 Шілде 2023 | GMT +5
TITLE: Жаз басталғалы елімізге келген туристер саны артты
URL: https://kaz.inform.kz/news/zhaz-bastalgaly-elimizge-kelgen-turister-sany-artty_a4094635/
META: DATE: 15:12, 27 Шілде 2023 | GMT +5
TOTAL WORDS: 127
AUTHOR(S):
TEXT: «еQonaq ақпараттық жүйесінің дерегі бойынша 1 маусым мен 23 шілде аралығында еліміздің қонақ үйлерінде 250 468 шетел азаматы тоқтаған. Бұл былтырғы сәйкес кезеңмен салыстырғанда 3 еседен артық. 2022 жылы осы кезеңде 77 645 шетелдік турис отандық қонақ үйлерде демалған», - делінген Мәдениет және спорт министрлігі мәліметінде. Атап айтқанда, ТМД елдерінен келген туристер саны 180 мың немесе 72% болған. Бір қызығы, былтыр дәл осы көрсеткіш 77% болған еді. Яғни, алыс шетелден келген туристердің үлесі артып отыр. Мәселен, Моңғолиядан 11, 6 есе Қытай – 8, 5 есе, Үндістан – 4, 7 есе, Оңтүстік Корея – 3, 8 есе, Иран – 3, 8 есе, Германия – 3 есе, сондай-ақ АҚШ-тан 2, 2 есе өсті. Шетелдік туристердің елімізге демалуға келетін басты бағыттары: Алматы қаласы, Астана қаласы, Алматы облысы және Маңғыстау облысы
